Jeg blev modtaget af et virkeligt sødt ægtepar som stod oppe på gaden, da jeg ankom i taxa og bar min kuffert ned og op ad trapperne til lejligheden, hvilket jeg var dybt taknemmelig for, da jeg har en udfordret krop.
De viste mig rundt og fortalte om, hvad der var i lejligheden mv.
De bor selv nedenunder, hvilket jeg synes var trygt og godt.
De sagde flere gange, at jeg endelig måtte sige til, hvis jeg manglede noget eller havde spørgsmål til noget.
Det er en god lejlighed og ikke mindst med en rigtig god seng, hvilket er af STOR betydning for mig.
Jeg var der fra onsdag aften til mandag eftermiddag og havde et skønt ophold.
Hvis man har svært ved mange trapper og stejle gader, skal man dog være indstillet på at tage taxa hjem, da det her går meget og langt opad.
Alt i alt kan jeg varmt anbefale at leje sig ind hos Katarina og Ayman. Tak for denne gang 🌸🌸